LV
C 15/46
Eiropas Savienības Oficiālais Vēstnesis
16.1.2023.
Informācija par procesu EUIPO Strīdus preču zīmes īpašniece: otra procesa EUIPO Apelācijas padomē dalībniece Attiecīgās strīdus preču zīmes: Eiropas Savienības grafiskas preču zīmes “LAPLANDIA Land of purity et al.” – Eiropas Savienības preču zīmes Nr. 6 491 914, Nr. 7 087 281 un Nr. 14 786 883 Process EUIPO: procedūra, saskaņā ar kuru Reģistrā ievada licences Apstrīdētais lēmums: EUIPO Apelācijas pirmās padomes 2022. gada 14. septembra lēmums lietā R 909/2021-1
Prasījumi Prasītājas prasījumi Vispārējai tiesai ir šādi: — atcelt apstrīdēto lēmumu; — piespriest EUIPO un personai, kas iestājusies lietā, atlīdzināt visus tiesāšanās izdevumus saistībā ar strīdu Vispārējā tiesā, tostarp izdevumus, kas radušies saistībā ar procesu EUIPO Apelācijas pirmajā padomē.
Izvirzītie pamati: — Eiropas Parlamenta un Padomes Regulas (ES) 2017/1001 25., 26. un 27. panta pārkāpums; — Eiropas Parlamenta un Padomes Regulas (ES) 2017/1001 19. un 20. panta pārkāpums; — Eiropas Parlamenta un Padomes Regulas (ES) 2017/1001 103. panta pārkāpums.
Prasība, kas celta 2022. gada 16. novembrī – Nicoventures Trading u.c./Komisija (Lieta T-706/22) (2023/C 15/60) Tiesvedības valoda – angļu Lietas dalībnieki Prasītāji: Nicoventures Trading Ltd (Londona, Apvienotā Karaliste) un 5 citi prasītāji (pārstāvji: L. Van den Hende, M. Schonberg, J. Penz-Evren un P. Wytinck) Atbildētāja: Eiropas Komisija
Prasījumi Prasītāju prasījumi Vispārējai tiesai ir šādi: — atcelt pārsūdzēto aktu (1) pilnībā un — piespriest atbildētājai atlīdzināt prasītāju tiesāšanās izdevumus šajā tiesvedībā.
Pamati un galvenie argumenti Savas prasības pamatošanai prasītāji izvirza divus pamatus. 1.
Ar pirmo pamatu tiek apgalvots, ka pārsūdzētais akts pārsniedz Komisijai ar Direktīvas 2014/40/ES (2) 7. panta 12. punktu un 11. panta 6. punktu deleģētās pilnvaras šādu četru iemeslu dēļ: — regulējot jaunu tabakas izstrādājumu, pārsūdzētais tiesību akts prettiesiski attiecas uz “būtisku elementu” LESD 290. panta 1. punkta izpratnē;